title: Elin Danielson-Gambogi
text: Elin Danielson bak 1895 ko Firenze kan vayarafilav lapir lize balemaksaton di tiskir. Direilanon gire lapir aze va Firenze az Antignano wida gee Livorno parmon koirubar. Bak 1898 va Raffaello Gambogi yerumar, i va italiafe lingesikye tise leon klaafe gu san-barda. Bata warzafa anameda va lingeropa ke Danielson turestapar isen tolonga va int belcelon turestar. Va konaka wonara koe Italia is Franca bal yona direfa tanda paker. Elin toz zo tukiewatcar.